《次韵仇仁近有怀见寄十首》
元代·方回

犹喜看书懒作诗，暮年自合省云为。
预知阴雨骨骸痛，怯上好山筋力罢。
不寐有时忘数息，无疑焉用扣归奇。
寄声为报仇香道，近日交朋独尔思。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。